Llan yimusnawen nniḍen id-yeqqaren belli aɣanib d iswi n tezrawt n tiɣunba, ihi ur nezmir ara ad d-nemmeslay ɣef uɣanib, ma ur d-niwwi ara awal ɣef tiɣunba d tesnukyest , akken i d-yenna fell-as umussnaw GUIRAUD.P : « Tiɣunba akken i tt-nettwali d wamek i dtettwagenses (…) tettɣimi dinna tazwart n tenfaliyin tisnilsanin , ma d awal aɣanib d netta i tabadut-is n wadda , d taɣara n usenfali n tidmi n umdan s wallal n tutlayt (…) maca tabadut-a d tamsirt yettwaqblen s ɣur imdanen akk amaḍal mebla ugur ».46 Γer taggara tasemlilt ara d-naf ɣef uɣanib iressa af kraḍ n tektiwin i yesdukklen tibadutin id-fkan yimussnawen seg tezriwin tiqburin ɣef tmiranin.